লা ফন্টেইনের সংকলন *উপকথা* থেকে "দ্য উল্ফ অ্যাকিউজিং দ্য ফক্স বিফোর দ্য মাঙ্কি"
**পশুর গল্প** বা **জন্তুর উপকথা** হলো সাধারণত এমন একটি ছোট গল্প বা কবিতা, যেখানে প্রাণীরা কথা বলে। তারা অন্যান্য নর সুলভ গুণাবলীও প্রদর্শন করতে পারে, যেমন একটি মানুষের মত সমাজে বসবাস করে। এটি রূপক লেখার একটি ঐতিহ্যবাহী রূপ। 

একটি নির্দিষ্ট সমাজে মানব গোষ্ঠীর পরিবর্তে প্রাণী প্রজাতিগুলি কিভাবে একে অপরের সাথে সম্পর্কিত (উদাহরণস্বরূপ, শিকারী তার শিকার খেতে ইচ্ছুক) পশুর গল্পগুলিতে তা সর্বজনীন পরিভাষায় বোঝা যায়। এইভাবে, যদি পাঠকেরা লেখকের মতো একই সাংস্কৃতিক পটভূমি থেকে নাও আসে, তবুও তারা চরিত্রগুলির উদ্দেশ্য বুঝতে সক্ষম হবে। প্রাণীদের গল্পগুলি তাদের উৎস থেকে দূরে রাখা সময় এবং অবস্থানগুলিতে উপলব্ধি করা যেতে পারে।

ইতিহাস
------

পশু উপাখ্যানের গুরুত্বপূর্ণ ঐতিহ্যগুলি *পঞ্চতন্ত্র* এবং *কালিলা ওয়া দিমনা* (সংস্কৃত এবং আরবি মূল), এসপ (গ্রীক মূল), *ওয়ান থাউজেণ্ড অ্যাণ্ড ওয়ান নাইটস* (*অ্যারাবিয়ান নাইটস*) এবং পৃথক কৌশলী ঐতিহ্য (পশ্চিম আফ্রিকান এবং নেটিভ আমেরিকান) থেকে পাওয়া যায়। মধ্যযুগীয় ফরাসি রূপক ছোট গল্পের চক্র, *রোমান ডি রেনার্টকে* একটি **জন্তু-মহাকাব্য** বলা হয়, যার পুনরাবৃত্ত চিত্র হলো রেনার্ড দ্য ফক্স।

পশু উপকথাগুলি সাধারণত বিভিন্ন ভাষায় অনুবাদ করা হয় এবং প্রায়শই শিক্ষামূলক উদ্দেশ্যে ব্যবহৃত হয়। উদাহরণস্বরূপ, ঈশপের উপকথার লাতিন সংস্করণগুলি ইউরোপীয় মধ্যযুগে, লেখার পর এক সহস্রাব্দের মধ্যে মানসম্পন্ন শিক্ষামূলক উপাদান ছিল। মানুষের সামাজিক প্রেক্ষাপটের অভাবের কারণে, পশুদের গল্পগুলি সহজেই সংস্কৃতি থেকে সংস্কৃতিতে ছড়িয়ে পড়তে পারে। আঙ্কেল রেমাসের গল্পগুলি আফ্রিকান-শৈলীর কৌশলী চরিত্র ব্রার র‍্যাবিটকে আমেরিকান সংস্কৃতির সাথে পরিচয় করিয়ে দিয়েছে। ব্রার র‍্যাবিট তার মুখোমুখি হওয়া বেশিরভাগ চরিত্রের চেয়ে ছোট এবং দুর্বল, কিন্তু আফ্রিকান লোককাহিনীর আন্যান্সির মতো চালবাজদের চতুরতার সাথে পরাজিত করে।

২০ শতক
------

১৯০২ সালে প্রথম প্রকাশিত, পিটার র‍্যাবিটের বইগুলি বিভিন্ন প্রাণী চরিত্রকে অনুসরণ করে লেখা এবং সেগুলির উদ্দেশ্য প্রতি শিশুকে একটি নির্দিষ্ট নৈতিক শিক্ষা দেওয়া। দ্য উইণ্ড ইন দ্য উইলোস (১৯০৮) সেই যুগের আরেকটি ব্রিটিশ শিশু উপন্যাস।

১৯৪৫ সালের ইংরেজি উপন্যাস *এনিম্যাল ফার্মে*, বিভিন্ন রাজনৈতিক মতাদর্শকে প্রাণী হিসাবে জীবন্ত করা হয়েছে, যেমন স্ট্যালিনবাদী নেপোলিয়ন শূকর এবং অসংখ্য "ভেড়া" যারা প্রশ্ন না করেই তার নির্দেশ অনুসরণ করেছিল। শুধুমাত্র ছোটদের গল্প না হয়ে, এই বইটি প্রাপ্তবয়স্কদের কথা মনে করে তৈরি করা হয়েছিল, সেই সমস্ত মানুষের জন্য, যারা দ্বিতীয় বিশ্বযুদ্ধ পরবর্তী রেড স্কেয়ারের সময় নতুন রাজনৈতিক চিত্র বোঝার চেষ্টা করে।

জেপি মার্টিনের "আঙ্কল" সিরিজ (১৯৬৪ - ১৯৭৩) এবং রিচার্ড অ্যাডামসের উপন্যাসগুলি, বিশেষত ওয়াটারশিপ ডাউন (১৯৭২) এর মতো উপন্যাস যুদ্ধ-পরবর্তী ইংরেজি উদাহরণগুলির মধ্যে পড়ে।

২১ শতক
------

অনেক আধুনিক বই, চলচ্চিত্র এবং ভিডিও গেমগুলিকে প্রাণীর গল্প হিসাবে বিবেচনা করা যেতে পারে। আমেরিকান চলচ্চিত্রে, অ্যাকাডেমি রস্কার -বিজয়ী চলচ্চিত্র *জুটোপিয়া*ও রয়েছে, যেটি কুসংস্কার এবং বাঁধাধরা ধারণা সম্পর্কে একটি উপকথা হিসাবে কাজ করে, যেখানে কথা বলা প্রাণী চরিত্রগুলি তাদের প্রজাতির সাথে সামাজিক সমস্যাগুলি অনুভব করে এবং তাদের প্রজাতি জাতিগত গোষ্ঠীর উপমা হিসেবে কাজ করে।

২০১৭ সালের ভিডিও গেম *নাইট ইন দ্য উডস-কে* একজন প্রাপ্তবয়স্ক হওয়ার এবং সেইসাথে শেষ পর্যায়ের পুঁজিবাদের জন্য রূপক হিসেবে উল্লেখ করা হয়েছে।

একটি ২০১৬ অ্যানিমে, *আগ্রেটসুকো-তে* কথা বলা প্রাণী চরিত্রগুলি আছে এবং সেখানে নারী বিদ্বেষ এবং কর্মক্ষেত্রের উদ্বেগ জাতীয় বিষয় নিয়ে পরীক্ষা করা হয়েছে।

কার্টুন এবং অন্যান্য মাধ্যম যেখানে কথা বলা প্রাণী রয়েছে তা ফারি ফ্যানডম উপসংস্কৃতির কেন্দ্রবিন্দু।

টীকা
----

1. ↑  M. H. Abrams, *A Glossary of Literary Terms* (5th edition 1985), p. 6.
2. ↑  H. J. Blackham, *The Fable as Literature* (1985), p. 40.
3. ↑  Lowne, Cathy (২৩ জুলাই ২০২২)। "The Tale of Peter Rabbit"। Encyclopædia Britannica। সংগ্রহের তারিখ ২৩ জুলাই ২০২২।
4. ↑  Nugrahani, Novani (১৯ ফেব্রুয়ারি ২০১৬)। "Zootopia: A modern-day fable that will delight young and old alike"। Jakarta Post। সংগ্রহের তারিখ ৬ মার্চ ২০১৬।
5. ↑  Moore, D.M. (১৮ ফেব্রুয়ারি ২০১৮)। "Night in the Woods isn't about growing up, but becoming an adult"। The Verge। সংগ্রহের তারিখ ২৩ জুলাই ২০২২।
6. ↑  Brewster, Kat (১৪ মার্চ ২০১৭)। "Night in the Woods review: 90s-inspired platformer is an anarchic triumph"। *The Guardian*। সংগ্রহের তারিখ ২৩ জুলাই ২০২২।
7. ↑  Lee, Dami (১ মে ২০১৮)। "Netflix's Aggretsuko show is a shockingly insightful portrait of feminine rage"। The Verge। সংগ্রহের তারিখ ২৩ জুলাই ২০২২।
8. ↑  O'Kun, Tempe (২৩ জুলাই ২০২২)। "Resources for Parents"। The International Anthropomorphic Research Project। সংগ্রহের তারিখ ২৩ জুলাই ২০২২।

আরও পড়ুন
---------

* জিল মান, *ঈশপ থেকে রেনার্ড পর্যন্ত: মধ্যযুগীয় ব্রিটেনে জন্তু সাহিত্য* । অক্সফোর্ড: অক্সফোর্ড ইউনিভার্সিটি প্রেস, 2010।
* জিল মান, *ইসেনগ্রিমাস: অনুবাদ, ভাষ্য এবং ভূমিকা সহ পাঠ্য* । লিডেন: ব্রিল, 1997।
* জান জিওলকোস্কি, *কথা বলা প্রাণী: মধ্যযুগীয় ল্যাটিন জন্তু কবিতা, 750-1150* । ফিলাডেলফিয়া: ইউনিভার্সিটি অফ পেনসিলভানিয়া প্রেস, 1993।

টেমপ্লেট:Folklore genres